مریم نواز

مریم صفدر () جو اپنے اصل نام مریم نواز شریف سے جانی جاتی ہیں۔ ایک پاکستانی سیاست دان ہیں۔ یہ نواز شریف اور کلثوم نواز شریف کی بیٹی ہیں۔

مریم لاہور کے امیر شریف خاندان میں 28 اکتوبر 1973ء کو پیدا ہوئی، مریم نواز نے انگریزی ادب میں جامعہ پنجاب سے ڈگری لی۔ مریم نے ابتدائی طور پر 2012ء میں خاندان کے رفاہی ونگ میں کام کا آغاز کیا، مریم نواز کو پاکستان مسلم لیگ نے پاکستان کے عام انتخابات 2013ء کے دوران میں ضلع لاہور کی انتخابی مہم کا منتظم مقرر کیا۔ وزیر اعظم کے دفتر میں اپنے والد کے تیسرے غیر مسلسل انتخابات کے بعد، مریم کو 22 نومبر 2013ء کو وزیراعظم یوتھ پروگرام کا کرسی نشین مقرر کیا گيا، تاہم عدالت عالیہ لاہور میں اس فیصلے پر درخواست کے بعد مریم نواز نے 13 نومبر 2014ء کو استعفی دے دیا۔

6 جولائی 2018ء کو پاکستانی عدالت نے جعلی دستاویزات پیش کرنے اور جرم میں معاونت کے الزام میں 7 سات قید اور 2 ملین پونڈ جرمانے کی سزا سنائی۔

خاندان اور تعلیم 

مریم نواز شریف کی پیدائش لاہور، پنجاب، پاکستان میں 28 اکتوبر 1973ء کو ہوئی۔ ان کے والد، نواز شریف، تین بار اور موجودہ وزیر اعظم پاکستان ہیں، جبکہ، ان کی والدہ، کلثوم نواز شریف، موجودہ خاتون اول ہیں۔ مریم نواز کے دو بھائی، حسین اور حسن نواز اور ایک بہن، عاصمہ ہے۔ ان کے دادا، میاں محمد شریف، ایک صنعت کار اور اتفاق گروپ کے بانی تھے، جبکہ پرنانا، گاما پہلوان (پیدائشی نام غلام محمد)، ایک پہلوان تھے۔ ننھیال اور ددھیال دونوں امرتسر سے تھے، جو تقسیم ہند کے بعد پاکستان ہجرت کر گئے۔ شہباز شریف، موجودہ وزیر اعلیٰ پنجاب، ان کے چچا ہیں اور حمزہ شہباز شریف، رکن قومی اسمبلی پاکستان، چچا زاد۔ مصنفہ تہمینہ درانی، مریم نواز کی چچی ہیں۔

سیاسی زندگی 
سیاست میں آنے سے پیشتر، مریم نواز خاندان کی رفاہی تنظیم کے انتظام میں شامل رہیںn اور شریف وقف ( ٹرسٹ)، شریف میڈیکل سٹی اور شریف تعلیمی اداروں کی سربراہ رہیں۔

2012ء میں، مریم نے اپنی سیاست کی طرف آئیں اور 2013ء کے پاکستان کے عام انتخابت میں پاکستان مسلم لیگ ن کی طرف سے انتخابی مہم چلانے کی ذمہ داری سونپ دی گئی اور ان کی کارکردگی کو سراہا گيا۔ مریم کو نواز شریف کا ظاہری وارث اور مسلم لیگ ن کا نیا رہنما سمجھا جانے لگا۔

تنازعات 
اپریل 2016ء میں، مریم نواز، اس کے بھائی حسن نواز شریف اور حسین نواز شریف کے نام پانامہ دستاویزات میں آئے، جو مبینہ طور پر ٹیکس چوری کا معاملہ ہو سکتا ہے۔

مزید دیکھیے 
 محمد صفدر اعوان

حوالہ جات 

1973ء کی پیدائشیں
بقید حیات شخصیات
پاکستان مسلم لیگ (ن) کے سیاست دان
پاکستانی زیر حراست اور قیدی شخصیات
پاکستانی سیاسی خواتین
پاناما دستاویزات میں مذکور شخصیات
جرائم میں ملوث پاکستانی سیاست دان
شریف خاندان
فضلا جامعہ پنجاب
کشمیری شخصیات
کشمیری نژاد پاکستانی شخصیات
کونونٹ آف جیسس اینڈ میری، لاہور کے فضلا
لاہور کے سیاست دان
وزرائے اعظم پاکستان کے بچے
پاکستان میں بدعنوانی
پلاسٹک سرجری
اکیسویں صدی کی پاکستانی خواتین سیاست دان